શર્માને ઘરમાં કોઈ ઘૂસી આવ્યું હોવાનું જણાતાં તેઓ ઊભા થઈને બેડરૂમની બહાર આવ્યા હતા. તેમણે તસ્કરોને જોતાં તેમને પડકાર્યા હતા. જેના કારણે તસ્કરોએ તેમની સાથે લાવેલા ધોકા વડે શર્મા અને તેમના પત્નીને માર મારી ઈજા પહોંચાડીને રૂ. ૧.૪૭ લાખની મતા લૂંટીને નાસી ગયા હતા. આ ઘટનામાં ગંભીર ઈજાઓ પહોંચતાં શર્મા અને તેમના પત્નીને સારવાર માટે ખાનગી હોસ્પિટલમાં ખસેડવામાં આવ્યા હતા. આ મામલે બોપલ પોલીસમથકમાં ગુનો નોંધાવાયો છે.